alexandrainst/scandi-wiki huggingface dataset:
Nonnens historie (film)

Nonnens historie (originaltittel The Nun's Story) er en amerikansk dramafilm fra 1959, regissert av Fred Zinnemann. Manuset ble skrevet av Robert Anderson og er basert på Kathryn Hulmes roman Nonnens historie fra 1956. Audrey Hepburn spiller en ung belgisk kvinne som bestemmer seg for å bli medlem av et kloster og dermed møte følgene av det. Peter Finch, Edith Evans og Peggy Ashcroft spiller andre roller. Colleen Dewhurst hadde sin filmdebut i Nonnens historie.

Boken var igjen basert på livet til Marie Louise Habets. Filmen er svært lik boken, men noen kritikere mente at filmen antydet noe romantisk mellom Dr. Fortunati (Finch) og nonnen (Hepburn), som er fraværende i romanen.

Nonnens historie fikk god kritikk og ble nominert til åtte Oscar-priser under den 32. Oscar-utdelingen: beste film (Henry Blanke), beste kvinnelige hovedrolle (Hepburn), beste regi (Zinnemann), beste filmatisering (Anderson), beste drama- eller komediemusikk (Franz Waxman), beste lyd (George Groves, Warner Bros. Studio Sound Department), beste kinematografi, farger (Franz Planer) og beste filmklipp (Walter Thompson). Hepburn vant også en BAFTA-pris for rolletolkningen.

Handling 
Gabrielle «Gaby» Van Der Mal (Audrey Hepburn) er datteren til en kjent kirurg (Dean Jagger) og blir opplært i medisin av sin far. En dag bestemmer hun seg for å bli en nonne for så å senere dra til den belgiske Republikken Kongo for å tjene der. Hun blir imidlertid fortalt at det er en lang vei dit og at hun har mye å lære i religiøs tro. Etter hvert begynner hun å miste motivasjon til å holde løftene hun har gitt, og andre verdenskrig truer i bakgrunnen.

Medvirkende 
 Audrey Hepburn som Sister Luke (Gabrielle «Gaby» Van Der Mal)
 Peter Finch som Dr. Fortunati
 Edith Evans som Rev. Mother Emmanuel
 Peggy Ashcroft som Mother Mathilde
 Dean Jagger som Dr. Hubert Van Der Mal
 Mildred Dunnock som Sister Margharita
 Beatrice Straight som Mother Christophe
 Patricia Collinge som Sister William
 Rosalie Crutchley som Sister Eleanor
 Ruth White som Mother Marcella
 Barbara O'Neil som Mother Didyma
 Margaret Phillips som Sister Pauline
 Patricia Bosworth som Simone
 Colleen Dewhurst som «Archangel Gabriel»
 Stephen Murray som Chaplain (Father Andre)
 Lionel Jeffries som Dr. Goovaerts
 Niall MacGinnis som Father Vermeuhlen
 Eva Kotthaus som Sister Marie
 Molly Urquhart som Sister Augustine
 Dorothy Alison som Sister Aurelie
 Jeanette Sterke som Louise Van Der Mal
 Errol John som Illunga

Referanser

Eksterne lenker 
 

Biografiske filmer fra USA
Dramafilmer fra USA
Engelskspråklige filmer
Filmer fra 1959
Filmer basert på bøker
Filmer om andre verdenskrig
Daniel Pearl

Daniel Pearl  (født 10. oktober 1963, død 1. februar 2002 i Pakistan) var en amerikansk/israelsk journalist i Wall Street Journal. Han ble kidnappet av islamistiske terrorister i Pakistan mens han var oppdrag og senere drept ved halshugging. Han var den første amerikanske journalisten som ble drept etter at USA begynte bombing i Afghanistan.

Familiebakgrunn 
Foreldrene Ruth og Judea Pearl emigrerte fra Israel til USA på 1960-tallet. Judea Pearl er professor ved UCLA og vinner av Turing-prisen.

Journalistisk virke (utvalg) 
Mens han arbeidet for Wall Street Journal på Balkan rapporterte han at påstandene om folkemord i forbindelse med Kosovokrigen var ubegrunnet.

Bortførelsen og drapet 
Pearl forsvant i Karachi 23. januar da han var der for å skrive en artikkel om islamistiske ekstremister. Han ville også undersøke om det fantes noen forbindelse mellom skobomberen Richard C. Reid og Osama bin Laden. Pearl ble trolig lokket med opplysninger til artikkelen og lurt i en felle. Drapet ble filmet og videoen levert til Pakistans myndigheter. Videoen viser også Pearl som leser opp et budskap fra kidnapperne: han er havnet i fangenskap på grunn av USAs utenrikspolitikk og uforbeholdne støtte til Israel. Pearl måtte også innrømme at han var jøde. Det er uklart hva kidnapperne ville oppnå blant annet fordi de fremsatte urealistiske krav om å løslate fangene fra Guantanamo. Kidnapperne påsto at Pearl var CIA-agent og spion for Israel. Trolig var planen i utgangspunktet å drepe ham. Pearl var trolig et perfekt offer for kidnapperne: han var amerikaner, jøde og israeler, og journalist i Wall Street Journal. Hovedmistenkt for drapet var britiskfødte Ahmed Omar Sheik (Ahmed Omar Saeed Sheikh). USA utlovet en dusør på 44 millioner kroner for opplysninger til hjelp for etterforskningen av drapet.

Enkens biografi 
Hans enke, Mariane Pearl, skrev boken A Mighty Heart: The Brave Life and Death of My Husband Daniel Pearl (2003).

Referanser

Eksterne lenker 
 
 

Journalister fra USA
Israelske journalister
Anastasija Merkusjyna

Anastasija Merkusjyna (født 14. januar 1995 i Sumy) er en ukrainsk skiskytter.

Hun har tatt 3 gull-, 1 sølv- og 3 bronsemedaljer i europamesterskapet i skiskyting. Hun har også 1 gull-, 2 sølv- og 2 bronsemedaljer fra Junior-VM i skiskyting, samt ett gull og én bronsemedalje fra Europeisk Ungdoms-OL i Brașov i 2013.

Referanser

Eksterne lenker 
 

Ukrainske skiskyttere
Deltakere under Vinter-OL for ungdom 2012
Deltakere for Ukraina under Vinter-OL 2018
Skiskyttere under Vinter-OL 2018
Deltakere for Ukraina under Vinter-OL 2022
Skiskyttere under Vinter-OL 2022
Deltakere under VM i skiskyting 2017
Deltakere under VM i skiskyting 2019
Deltakere under VM i skiskyting 2020
Deltakere under VM i skiskyting 2021
Europamestere i skiskyting
Bisse

Thorbjørn Radisch Bredkjær (født 1987 i Kirke Saaby på Sjælland), kjent under kunstnernavnet Bisse er en dansk sangskriver og musiker. Han var tidligere en del av bandet Spillemændene, før han gikk solo og begynte å utgi egne sanger under navnet Bisse.

Bisse mottok fem priser under Foreningen af Danske Musikkritikeres årlige prisutdeling Steppeulven den 28. januar 2017. Han har vært nominert til Nordic Music Prize to ganger, i 2016 for Højlandet og i 2018 for Tanmaurk.

Diskografi 
 PMS (2015)
 Umage (2015)
 BITCHIN'  (2015)
 Happy Meal (2016)
 Big Tasty EP (2016)
 Højlandet (2016)
 19. 6. 87 (2017)
 BIZZIN (2018)
 Tanmaurk (2018)
 Tanzmaus (2019)
 cobid-20 (2020)
 Tårefilm (2020)

Referanser 

Danske musikere
Vallø Oljeraffineri

Vallø Oljeraffineri var et oljeraffineri og lager på halvøya Valløy 5 km øst for Tønsberg by i Vestfold. Her produserte Esso Norge, og selskapets forgjengere, smøreoljer, asfalt og annet i perioden fra 1905 til 2001. Mot slutten av andre verdenskrig våren 1945 ble anlegget bombet av allierte fly. 53 nordmenn omkom sammen med et ukjent antall tyske soldater.

Historikk

Petroleumsvirksomheten på industristedet Vallø startet da A/S Petroleums- & Maskinoljeraffineriet, Skandinavias første oljeraffineri, ble etablert i 1899. Første destillasjonsmester var østerrikeren Frantz Drtina.

Selskapet gikk imidlertid konkurs og A/S Vallø Oljeraffineri ble satt i gang samme sted i 1905. Dette var det første anlegget i Norge for raffinering av råolje til ferdigprodukter som bensin og smøreoljer. Produktene ble distribuert av Østlandske og Vestlandske Petroleumscompagnier som fra 1919 samarbeidet med Amerikansk Petroleumscompagni og fra 1953 ble samlet i ett selskap under navnet A/S Norske Esso (fra 1999 underlagt ExxonMobil).

I mellomkrigstida nådde virksomheten et høydepunkt med over 100 ansatte og arbeiderboliger i landsbyen på Vallø. På det meste bodde det omkring 500 personer på øya.

25. april 1945, knappe to uker før freden, ble raffineret, som var kontrollert av tyske okkupasjonsmyndigheter under krigen, angrepet av britiske bombefly. Hensikten kan ha vært å ramme oljeforsyningene til tyske ubåter. Lagertankene ved raffineriet skal imidlertid nesten ha vært tomme. Bombardementet ødela anlegget, mange av husene omkring og også tapetfabrikken på Vallø. 53 nordmenn og et ukjent antall tyske soldater ble drept. Raffineriet ble gjenreist og fortsatte produksjonen fra 1950.

Etter at Esso-raffineriet på Slagentangen 9 km lenger nord kom i drift i 1961, la raffineriet på Vallø gradvis om til hovedsakelig å produsere asfalt. Denne produksjonen opphørte i 1993. Siden var stedet importterminal for kjemiske produkter og sentrallager for smøreoljer til alle Essos bensinstasjoner i Norge. All virksomhet opphørte i 2001.

I 2015 begynte arbeidet med å fjerne store mengder miljøfarlig avfall fra den tidligere smøreoljeproduksjonen ved raffineriet. Fram til 1964 ble det sluppet ut 30 000 tonn giftig syrebek og blekejord (fullerjord), og de gamle avfallsdeponiene omfatter cirka 120 mål. Omkring 200 000 kubikkmeter masse, eller bortimot 2000 lastebillass, skal gaves opp, fjernes og renses.

Se også
 Bombingen av Vallø, 1945

Referanser

Eksterne lenker
 
 Søkbar digitalkopi av Vidar Zakariassen: Valløy - et industristed med tradisjoner og mangfold : 1999 - 100 år med petroleumsvirksomhet (utgitt av Esso Norge  i 1999)
 Om Vallø Oljeraffineri side 25–27 i Ulf Erichsen: Vallø, verket og menneskene : en historisk oversikt over Vallø (1995)
 Vallø og omegn historilag om Vallø oljeraffineri
 Søkbar digitalkopi av Esso-raffineriene Slagen-Valløy (presentasjonshefte fra Esso 1974)

Norske olje- og gassterminaler
Petroleumsvirksomhet i Norge
Norsk industri
Næringsliv i Tønsberg
Byggverk i Tønsberg
Etableringer i 1905
Opphør i 2001
Artikler i sjøfart-prosjektet
Pelle Svanseløs (film)

For filmen fra 2020, se Pelle Svanseløs (film fra 2020)

Pelle Svanslös er en svensk animert eventyrfilm for barn fra 1981. Filmen er løst basert på de to første av Gösta Knutssons bildebøker om Pelle Svanseløs.

Svenske stemmer 
Mats Åhlfeldt - Pelle Svanslös
Ewa Fröling - Maja Gräddnos
Ernst-Hugo Järegård - Elaka Måns
Carl Billquist - Bill
Björn Gustafson - Bull
Wallis Grahn - Gammel-Maja i domkyrkotornet
Lena-Pia Bernhardsson - Gullan från Arkadien
Charlie Elvegård - Laban från Observatorielunden/En råtta
Åke Lagergren - Murre från Skogstibble/Kalle Huggorm
Nils Eklund - Rickard från Rickomberga
Jan Sjödin - Fritz
Gunilla Norling - Frida
Eddie Axberg - Den tjocka råttan
Gunnar Ernblad - Kråkan
Kajsa Bratt - Birgitta
Niklas Rygert - Olle
Helena Brodin - Mamma
Axel Düberg - Pappa
Sture Hovstadius - ladugårdsförmannen

Eksterne lenker 
 
 Pelle svanseløs; filmweb.no

Svenske barnefilmer
Svenske animasjonsfilmer
Filmer fra 1981
Pelle Svansløs i Amerikatt

Pelle Svanslös i Amerikatt er en svensk animert eventyrfilm for barn fra 1985, basert på den tredje av Gösta Knutssons bildebøker om Pelle Svanseløs.

Svenske Stemmer 
 Erik Lindgren - Pelle Svanslös
 Ewa Fröling – Maja Gräddnos
 Ernst-Hugo Järegård – Elaka Måns
 Carl Billquist – Bill
 Björn Gustafson – Bull
 Stellan Skarsgård – Pelle Swanson
 Mille Schmidt – Filadelfia-Fille
 Agneta Prytz – Gammel-Maja
 Lena-Pia Bernhardsson – Gullan från Arkadien
 Charlie Elvegård – Laban från Observatorielunden
 Åke Lagergren – Murre från Skogstibble
 Nils Eklund – Rickard från Rickomberga
 Jan Sjödin – Fritz
 Gunilla Norling – Frida
 Eddie Axberg – en råtta
 Jan Nygren – Lodjuret
 Hans Lindgren – Förskolan Som Katten,Byggande Som Katten

Eksterne lenker 
 
 Pelle Svansløs i Amerikatt; filmweb.no

Svenske barnefilmer
Svenske animasjonsfilmer
Filmer fra 1985
Pippi Langstrømpe (1997)

Pippi Langstrømpe er en kanadisk/svensk/spansk/tysk animert eventyrfilm for barn fra 1997, basert på Astrid Lindgrens bøker om Pippi Langstrømpe.

Handling 
Filmen begynner med at Pippi seiler over hele verden sammen med faren sin, kaptein Efraim Langstrømpe, hesten hennes og en kjæledyr-ape, Mr. Nilsson, og forskjellige medlemmer av skipets mannskap. Men en natt, under en kraftig orkan, skylles kapteinen over bord og havner i vannet. Deretter reiser Pippi og kjæledyrene hennes hjem, til Villa Villekulla, for å vente på at faren hennes skal komme tilbake. Kort tid senere blir Pippi venner med to barn i nabolaget - Tommy og Annika, som er betatt av hennes frie sinn og livsglede.

De andre barna overbeviser Pippi snart om å begynne på skolen (for første gang i livet) hvor hun straks får problemer med lærerinnen, til tross for at hun blir veldig populær blant klassekameratene. Pippi tiltrekker seg også oppmerksomheten til en lokal sosialarbeider, fru Prysselius, som planlegger å sette Pippi i fosterhjem sammen med andre foreldreløse barn. Senere oppdager to kjeltringer, Bloom og Thunder-Karlsson, at Pippi bor alene og eier en haug med gull-mynter. De bestemmer seg for å rane Pippi, som deretter forårsaker en rekke problemer for de to tyvene.

Pippi og de to vennene hennes deltar i en rekke eventyr sammen. Men akkurat i det fru Prysselius har fått nok, og skal dra Pippi til et barnehjem, kommer faren til Pippi endelig tilbake for å ta henne tilbake til livet deres på sjøen. Pippi bestemmer seg imidlertid for at hun ikke kan forlate de nye vennene sine, og bestemmer seg for å bli værende i Villa Villekulla.

Svenske stemmer 
 Elin Larsson – Pippi Langstrømpe
 Jasmine Heikura – Annika
 Maximilian Wallér Zandén – Tommy
 Börje Ahlstedt – Kaptein Langstrømpe
 Marika Lindström – Fru Settergren
 Samuel Fröler – Herr Settergren
 Jan Sigurd – Kling
 Tomas Bolme – Klang
 Peter Carlsson – Dunder-Karlsson
 Pontus Gustafsson – Blom
 Wallis Grahn – Fru Pryselius
 Gunilla Röör – Lærerinne.
 Leif Andrée – sirkus-direktør
 Pia Johansson – Fru Kling
 Catti Edfeldt – Fru Klang
 Tommy Johnson – Fridolf.

Norske stemmer 
 Siw Anita Andersen - Pippi Langstrømpe
 Per Skjølsvik - Kaptein Langstrømpe
 Nils Martin Crawfurd - Tommy
 Karin Anette Hansson - Annika
 Anne Marit Jacobsen - Fru Prysselius
 Anitra Eriksen - Fru Settergren 
 Anders Hatlo - Herr Settergren
 Per Christian Ellefsen - Kling
 Trond Brænne - Klang
 Johannes Joner - Dunder-Karlsson
 Anders Hatlo - Blom
 Ida Lind - Skolekvinne
 Helge Winther-Larsen - Fridolf
 Anitra Eriksen - Fru Kling 
 Christin Borge - Fru Klang 
 Helge Winther-Larsen - sirkus-direktør

Referanser

Eksterne lenker 
 

Pippi Langstrømpe
Filmer basert på verk av Astrid Lindgren
Svenske barnefilmer
Svenske animasjonsfilmer
Filmer fra 1997
Pelle Svanslös och den stora skattjakten

Pelle Svanslös och den stora skattjakten er en svensk film fra 2000.

Svenske stemmer 
 Björn Kjellman - Pelle Svanslös
 Cecilia Ljung - Maja Gräddnos
 Christer Fant - Elaka Måns
 Leif Andrée - Bill
 Göran Thorell - Bull
 Suzanne Ernrup - Gullan från Arkadien
 Brasse Brännström - Trisse
 Jonas Uddenmyr - Murre från Skogstibble
 Lena-Pia Bernhardsson - Maja Gräddnos mamma
 Peter Harryson - Pettersson
 Siw Malmkvist - Gammel-Maja i Domkyrkotornet
 Lars Dejert - Tusse Batong
 Krister Henriksson - Berättare
 Anna Björk - Inredningskatt

Eksterne lenker 
 

Svenske barnefilmer
Filmer fra 2000
Mikhail Koljada

Mikhail Sergejevitsj Koljada (russisk: Михаил Сергеевич Коляда; født 18. februar 1995) er en russisk kunstløper. Han har bronse fra VM i kunstløp 2018 og fra EM i kunstløp 2017. I 2016 kom han på 4.-plass i VM og 5.-plass i EM. Han er regjerende russisk mester (2017).

Han var en del av laget som tok sølv i lagkonkurransen i kunstløp under Vinter-OL 2018.

OL-medaljer 
 2018  Pyeongchang -  Sølv i kunstløp, lagkonkurranse (olympiske utøvere fra Russland)

VM-medaljer 
 VM 2018  Milano -  Bronse i kunstløp, menn

EM-medaljer 
 EM 2017  Ostrava -  Bronse i kunstløp, menn

Referanser

Eksterne lenker 
 

Russiske kunstløpere
Olympiske sølvmedaljevinnere
Olympiske utøvere fra Russland under Vinter-OL 2018
Kunstløpere under Vinter-OL 2018
Medaljevinnere under Vinter-OL 2018
Personer fra Sankt Petersburg
Artikler i skøytesportprosjektet
Fødsler i 1995
Olympiske medaljevinnere i kunstløp
Ensemble neoN

Ensemble neoN er et norsk samtidsmusikkensemble. Ensemblet ble startet i Oslo i 2008 av komponistene Jan Martin Smørdal og Julian Skar og består musikere med bakgrunn fra Norges musikkhøgskole. 

Ensemblet har samarbeidet med en rekke forskjellige musikere og komponister. Sammen med Susanna Wallumrød ga de i 2013 ut albumet The Forester. For albumet vant de Spellemannprisen 2013 i åpen klasse.

Ensemblet første egne utgivelse var albumet Neon som ble gitt høsten 2016. For albumet vant de Spellemannprisen 2016 i klassen samtid. 
De fikk også Ny Musikks ildsjelpris, Pauline Hall-prisen i 2011.

Referanser

Eksterne lenker 
 Offisiell hjemmeside 

Norske musikkgrupper
Vinnere av Spellemannprisen
Cezinando

Kristoffer Cezinando Karlsen (født 3. august 1995 i Oslo) er en norsk artist og låtskriver. 

Karlsen har norsk mor og portugisisk far og tilbrakte deler av oppveksten i Lisboa. Som ballettdanser medvirket han i AF1, hvor han danset i Operahuset i Oslo, og i MGPjr 2009 på vinnerlåten «Din Egen Vei». Han dubbet stemmen til figuren Charlie i serien Charlie og Lola og Hubert i Hubert, og spilte rollen som Karsten i TV-serien Karsten og Petra (2002).

Som 16-åring ga han ut EP-en Cez 4 Prez i 2012. Albumet framtid:sanntid kom ut i 2014. I mars 2016 vant han Urørt-finalen med låten «€PA». For tekstene til albumet Barn av Europa vant han tekstforfatter­klassen under Spellemannprisen 2016. Han var også nominert i klassene urban og årets nykommer for samme album.  Under P3 Gull-utdelingen ble han kåret til årets nykommer. 

Han vant sin andre P3 Gull-pris i 2017, denne gang i klassen årets låt for Håper du har plass. Under Spellemannprisen 2017 vant han klassene for urban og årets album for albumet Noen ganger og andre. Han var også nominert i klassene for årets tekst­forfatter for albumet og årets låt for «Håper du har plass» mens Ole Torjus Hofvind, som hadde produsert albumet, vant prisen for årets produsent. Han ga ut sitt fjerde album Et godt stup i et grunt vann i 2020, som vant Spellemannprisen 2020 i klassene årets låtskriver og årets tekstforfatter. Han vant i tillegg klassen årets musikkvideo sammen med B-Boy Myhre og Håkon Hoffart for Myhres låt «Gammel person».

I 2020 ga han ut boken Bokstavene. Boken er illustrert av Charlie Roberts.

I 2022 ble han dømt til 120 timer samfunnsstraff for tyveri av designmøbler. Samme uke slapp han utgivelsen Samtidig, til gode kritikker.

Diskografi 
Studioalbum
 framtid:sanntid (2014)
 Barn av Europa (2016)
 Noen ganger og andre (2017)
 Et godt stup i et grunt vann (2020)

EP-er
 Cez 4 Prez (2012)
 Samtidig (2022)

Singler
 «Destilert Ignoranse» (2013)
 «Jollygood 2014» (2013)
 «Nøkkelknippe» (2013)
 «Multiskitzo» (2014)
 «Sykt Jævla kult» (2015)
 «Gud» (2015)
 «€PA» (2015)
 «Blinkesko/Video/» (2016)
 «Botanisk Hage» (2016)
 «Håper du har plass» (2017)
 «Vi er perfekt men verden er ikke det» (2017)
 «Ingen lager helvete som vi» (2018)

Referanser

Eksterne lenker 
 
 
 
 

Norske rappere
Årets Urørt
Vinnere av Spellemannprisen
Norske låtskrivere
Verdenscupen i hurtigløp på skøyter 2016/17 – Allround kvinner

Verdenscup runde nummer fem i sesongen 2016/17 i hurtigløp på skøyter for allround kvinner i Sportforum Hohenschönhausen i Berlin, Tyskland ble arrangert med det første løpet  meter lørdag den 28. og det andre løpet  meter søndag den 29. januar 2017.

Medaljevinnere

Resultater

Eksterne lenker 
  ISU Communication 2031 – ISU World Cup Speed Skating 2016/17 Regler for verdenscup-sesongen 2016/17 fra International Skating Union (ISU).
 Menyside for parsammensetning og resultater på live.isuresults.eu.
 Calendar of Events / ISU World Cup Speed Skating : 27. – 29. jan 2017, Berlin, Germany
For allround
 Classification World Allround Ladies m / m på live.isuresults.eu. (2-siders .pdf-fil)

Verdenscupen i hurtigløp på skøyter 2016/17 – Verdenscup 5
Artikler i skøytesportprosjektet
Verdenscupen i hurtigløp på skøyter 2016/17
Jon Bentley

Jon Louis Bentley (født 20. desember 1953 i Long Beach, California) er en amerikansk informatiker som krediteres med den heuristikkbaserte partisjoneringsalgoritme k-d tre. Bemtley tok en bachelor of science i matematikk ved Stanford University i 1974, og en master of science og en filosofisk doktorgrad i 1976 ved University of North Carolina at Chapel Hill.

Bibliografi
 Programming Pearls (2nd Edition), ISBN 0-201-65788-0
 More Programming Pearls: Confessions of a Coder, ISBN 0-201-11889-0
 Writing Efficient Programs, ISBN 0-13-970244-X
 Divide and Conquer Algorithms in Multidimensional Space, Ph.D. thesis.

Referanser

Eksterne lenker
 www.cs.bell-labs.com/cm/cs/pearls/code.html ved GitHub

Informatikere fra USA
Personer tilknyttet Stanford University
Quicksort
Fødsler i 1946
Introduction to Algorithms

Introduction to Algorithms er en bok av Thomas H. Cormen, Charles E. Leiserson, Ronald Linn Rivest og Clifford Stein, som ble utgitt i 1990 av MIT Press. Andre utgave ble utgitt av McGraw-Hill i 2001, og tredje utgave ble utgitt av MIT Press i 2009. Boken er en lærebok i algoritmer til bruk for universiteter, og er ofte blitt sitert i publiserte avhandlinger og vitenskapelige tidsskrifter med mer enn 8900 sitater dokumentert av CiteSeerX. Boken solgte en halv million eksemplarer i løpet av de første 20 år.

Referanser

Bøker fra USA
Bøker om informasjonsteknologi
Bøker fra 1990
1990 i USA
Astyleiopus

Se Systematisk inndeling

Astyleiopus er en slekt av biller som tilhører den store underfamilien Lamiinae i familien trebukker (Cerambycidae). Slekten omfatter bare én kjent art.

Utseende 
En middelsstor (7-11 millimeter), brunspraglete trebukk. Antennene er tynne og litt lengre enn kroppen. Pronotum har rundede sider, med en liten tann langt bak på hver side. Dekkvingene  er en tanke rundede.

Levevis 
Larvene utvikler seg i døde greiner, både av løvtrær og bartrær, også i slyngplanter. De voksne er aktive om natten og kommer til lys .

Utbredelse 
Arten lever i det østlige USA, også i sørvest, vestover til Arizona.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Acanthocinini 
 Slekten Astyleiopus Dillon, 1956
 Astyleiopus variegatus (Haldeman, 1847)

Referanser

Kilder 
 Liste over slektene
 Katalog med utbredelsesdata

Eksterne lenker 
 

Lamiinae
Dyr formelt beskrevet i 1847
Icublabia

Se Systematisk inndeling

Icublabia er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
En middelsstor, rødbrun trebukk, lett kjennelig på at pronotum og dekkvingene har lange, skarpe pigger. Antennene er tynne og noe lengre enn kroppen. Pronotum er nærmest rektangulært, litt foran midten av hver sidekant med en lang, nålelignende, rett pigg. Dekkvingene er nesten rektangulære, hver dekkvinge med to krumme, skarpe pigger langs, sidekanten, den ene nær "skuldrene" og den andre litt bak midten, en lang, skarp pigg ved bakhjørnet, og to tornelignende pigger på ryggen. Beina er ganske slanke.

Levevis 
Larvene lever inne i død ved.

Utbredelse 
Arten er bare kjent fra det østlige Ecuador.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Apodasyini Lacordaire, 1872 eller Desmiphorini
 Slekten Icublabia Galileo & Martins, 2003
 Icublabia multispinosa Galileo & Martins, 2003

Kilder 
 Katalog med utbredelsesdata 
 Liste over slektene (Desmiphorini)
 Cermabycidae.org - Apodasyini

Eksterne lenker 
 Bilder av artene 
 
 

Lamiinae
Biller formelt beskrevet i 2003
Ecuadors insekter
Ecuadors endemiske fauna
Praonethomimus

Se Systematisk inndeling

Praonethomimus er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

Utbredelse 
Slekten er bare kjent fra Myanmar.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Apomecynini J. Thomson, 1860
 Slekten Praonethomimus Breuning, 1939
 Praonethomimus tuberosithorax Breuning, 1939

Kilder 
 Liste over slektene
 Katalog over slekter, Gamle verden

Eksterne lenker 
 Bildegalleri 
 

Lamiinae
Biller formelt beskrevet i 1939